Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 913/11/8811	Trebišov, 23.1.2012
EEČ : 2-69-57-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Za obdobie od 08.05.2011 do 07.11.2011 neoprávnene odoberal elektrickú energiu v rodinnom dome XXXXX na ulici Hlavnej v obci XXXXX a to takým spôsobom, že v elektromerovom rozvádzači z hlavného ističa napojil kábel mimo meradla, a v dôsledku uvedeného konania neoprávnene odoberal elektrickú energiu v rodinnom dome a spotreboval 37881 kWh elektrickej energie spoplatnenej podľa zákona č. 656/2004 Zb. o energetike a spôsobil pre XXXXX XXXXX škodu vo výške 778,11 €.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného policajta  OO PZ Streda nad Bodrogom  sp. zn. XXXXX z 05.12.2011 bolo začaté trestné stíhanie a súčasne vznesené obvinenie XXXXX za prečin krádeže podľa § 212 ods. 2 písm. e Trestného zákona na tom skutkovom základe, ako je uvedené vo výroku tohto uznesenia.

	Obvinený XXXXX v priebehu  skráteného vyšetrovania ku skutku,  ktorý je mu kladený za vinu, sa v plnom rozsahu doznal. Poškodená strana si voči obvinenému neuplatňuje uhradiť škodu, pretože obvinený spôsobenú škodu uhradil, o čom svedčí poštová poukážka na č. l. 22 trestného spisu.  Z výsluchu  XXXXX, ktorá zastupuje poškodenú stranu, a to XXXXX vyplýva, že suma 778,11 € bola uhradená v plnej výške.   

	Obvinený XXXXX zároveň  súhlasil s podmienečným zastavením trestného stíhania.

	Súčasne som v zmysle § 216 ods. 2 Trestného poriadku stanovil skúšobnú dobu XXXXX v trvaní 12 (dvanásť) mesiacov, ktorá začína plynúť právoplatnosťou tohto uznesenia, pričom ak obvinený povedie v priebehu tejto skúšobnej doby riadny život, bude po jej uplynutí rozhodnuté o jeho osvedčení. V opačnom prípade sa bude v trestnom stíhaní pokračovať a to aj počas plynutia skúšobnej doby.

	Z vyššie uvedených dôvodov a vzhľadom na osobu  páchateľa s prihliadnutím na jeho  doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvineného XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor